**מדינת ישראל**

**משרד החינוך**

המינהל הפדגוגי

השרות הפסיכולוגי ייעוצי

אגף פסיכולוגיה

י"ג אלול תש"פ

02 ספטמבר 2020

לכבוד מנהלי השירותים הפסיכולוגיים חינוכיים

שלום רב,

**הנדון: אבחונים פסיכולוגיים‏ והערכות במהלך שנת הלימודים תשפ"א**

עם החזרה ללימודים על פי מתווי משרד החינוך, ובכפוף להנחיות משרד הבריאות, אלה הנחיות אגף פסיכולוגיה לאור המלצות הפורום הארצי לדיאגנוסטיקה, אבחון הפרעות למידה והפרעת קשב לשנת הלימודים תשפ"א:

**ככלל ניתן לבצע הערכות פסיכולוגיות** ! להלן פירוט ההנחיות:

1. אבחונים מכל סוג שהם יעשו עפ"י שיקול דעת מנהל השפ"ח והמדריכים, תוך שימת לב לנחיצות ודחיפות ביצוע האבחון, כל זאת בהתאם לצרכי הילד ולגילו.
2. באופן כללי נראה כי השנה כולה כרוכה בהתמודדות עם הקורונה. מכאן שתוכנית העבודה של השפ"ח צריכה לקחת בחשבון את הרגישות והקושי בעריכת אבחונים בזמן קורונה, וגם את ההשלכות של המצב על תלמידים, על תהליכי התערבות פסיכולוגית ועל ההתמחות בפסיכולוגיה חינוכית. ככל שניתן לקיים אבחונים רצוי להקדים ולבצעם.
3. בתקופה זו ובכפוף להנחיות משרד הבריאות , חשוב להתייחס לנושאים הבאים:
4. יש ליצור תנאי עבודה בהם גם הפסיכולוג וגם הילד המאובחן חשים מוגנים. פניות ותחושת המוגנות של המאובחן והמאבחן הן תנאי בסיסי לעריכת אבחון.
5. חשוב להתייחס בעת השיחה המקדימה עם הילד, למצב המיוחד של "זמן הקורונה", להסביר מהם כללי הזהירות שנשתמש בהם בשל המצב החדש.
6. במידה ומרגישים שהילד חרד ומרגיש שלא בנוח, יש לדחות את האבחון למועד אחר.
7. הילד יגיע לאבחון עם ציוד משלו הכולל: קלמר, עיפרון ומחק, מסכה וכפפות.
8. יש להחתים הורים על הצהרת בריאות שמדגישה שהילד והוריו בריאים ולא נמצאים בקבוצת סיכון. אם ההורים מביעים הסתייגות, יש לדחות את האבחון למועד נוח אחר.
9. הצהרת בריאות של ההורים חשובה ומתבקשת בעיקר במקרים שבהם נוכחות ההורים בחדר נדרשת.
10. כל חומרי האבחון שעוברים מיד ליד ינוילנו במידת האפשר. כל הפריטים, האפשריים, יחוטאו בתום כול פגישה, באחריות הפסיכולוג.
11. חדר האבחון חייב להיות מאוורר עם חלון פתוח .
12. בין פגישה לפגישה יש לדאוג לחיטוי אזורי הנגיעה בחדר : ידיות, משענות כיסא, שולחן וכו'.
13. ניתן להשתמש במחיצה שקופה שמאפשרת תצפית הדדית מלאה והעברה חומרי האבחון שנדרשים למגע. כאמור לאחר השימוש יש להקפיד על חיטוי.
14. **אופן ואופי האבחונים**

אין להתפשר על חשיבותו של האבחון ומטרותיו, ולכן יש להקפיד על ההנחיות הבאות:

1. **אין להעביר מבחנים מרחוק**, לדוגמא, ב ZOOM.
2. אבחון הינו תהליך משמעותי שדורש התבוננות דינאמית לאורך מפגשים. לכן יש להקפיד שלא לאבחן ילד בפגישה אחת בלבד.
3. עד כמה שניתן יש לאסוף לקראת האבחון מידע אודות הילד המאובחן מגורמים רלוונטיים.
4. בהתאם לסיבת ההפניה ו/ או להיבטים העולים במהלך האבחון, מומלץ על שימוש בשאלונים, אך לא כתחליף לכלי אבחון פורמליים כאשר יש בהם צורך .
5. **הצעות להעברת המבחנים**
6. השימוש במסכה נתון לשיקול דעתם של כול המעורבים: הורים ילד ומאבחן. ניתן לאבחן ללא מסכה כול עוד נשמרים כללי הזהירות. בחוות הדעת יש לציין אם היה שימוש במסה במהלך האבחון.
7. למאבחן שחש נוח יותר עם מסכה מומלץ להשתמש במסכה שקופה.
8. ניתן להשתמש במחיצה שקופה שמאפשרת תצפית הדדית מלאה, והעברה של חומרי האבחון שדורשים מגע. כאמור לאחר השימוש יש להקפיד על חיטוי.
9. בעבודה עם מבחן הוודקוק ג'ונסון ניתן להשתמש ב 2 אוגדנים במהלך העברת המבחנים בהם אין צורך להצביע: אוגדן אחד עבור הילד (כאשר הצד של הילד מופנה כלפיו) והשני עבור המאבחן. כך ניתן לשמור מרחק הולם בין המאבחן למאובחן תוך פגיעה מינימלית בסטינג המקצועי.
10. **היבטים נוספים:**
11. יש לתת את הדעת למידה בה הילד מסוגל רגשית בתקופה זו להתמודד עם תהליך של אבחון, והאם נדרש עבורו זמן הסתגלות נוסף וחזרה הדרגתית, עד כמה שניתן, בטרם יאובחן.
12. חשוב יותר מתמיד להתייחס בעת השיחה המקדימה עם הילד, למצב המיוחד של "זמן הקורונה": לחוויות שעבר, לתחושותיו ולהרגשתו הכללית ולהרגשתו ביחס לאבחון.
13. באינטייק עם ההורים יש לשאול על שינויים, אם היו, שחלו במשפחה ואצל הילד בתקופה זו ביחס לתקופה שקדמה לה.
14. הפרשנות, **במיוחד של התוכן ההשלכתי**, חייבת יותר מתמיד לקחת בחשבון את התקופה שבה נערך האבחון.
15. בסיכום חוות הדעת יש לציין שהאבחון נערך בזמן קורונה, ולציין את התנאים הפיזיים בהם נערך האבחון . חשוב שהמאבחן ידגיש אם ואיך לדעתו השינויים השפיעו אם השפיעו על התוצאות.

**לאור שינויים אפשריים במצב והנחיות חדשות, נדאג לעדכן את ההנחיות בנושא הערכות ואבחונים.**

לצורך מתן מענה לשאלות שונות העולות בעבודת השפ"ח בתחום הפסיכודיאגנוסטיקה בעת הזו, ניתן לפנות לרכזי הפורום במחוזות :

מחוז מרכז:

יערי צבי יו"ר הפורום מייל: [eidoetay@012.net.il](mailto:eidoetay@012.net.il) טל' 0524574662

חמוטל דברת-איתן מייל: [psychology.yavne@gmail.com](mailto:psychology.yavne@gmail.com) טל' 0523053836

מחוז דרום:

ענת נרובאי מייל: [annergnt@gmail.com](mailto:annergnt@gmail.com) טל' 0507770293

כהן שועא מייל: [shua.cohen@gmail.com](mailto:shua.cohen@gmail.com) טל' 0546677212

מחוז חיפה:

כמיל נאג'ר מייל: [kameel.najar@gmail.com](mailto:kameel.najar@gmail.com) טל' 0505658157

שרון פילובסקי מייל: [sharon.pil@gmail.com](mailto:sharon.pil@gmail.com) טל' 0545654316

מחוז ירושלים:

סמדר יוגב-ספיר מייל: [yogev976@bezeqint.net](mailto:yogev976@bezeqint.net)

קצור סנדרה מייל: [sandrak1012@gmail.com](mailto:sandrak1012@gmail.com) טל' 0544884577

מחוז צפון:

ויס אורנה מייל: [ornawe@gmail.com](mailto:ornawe@gmail.com) טל' 0522478440

ברם חן מייל: [chenbrampsy@gmail.com](mailto:chenbrampsy@gmail.com) טל' 0543304162

מחוז תל אביב:

גולדשמיט ניצן מייל: [nitzan06@yahoo.com](mailto:nitzan06@yahoo.com) טל' 0523775166

ברמה מירה מייל: [mira.brama@Gmail.com](mailto:mira.brama@Gmail.com) טל'0505449022

דר' דרורית תמר מייל: [tamari\_d@mail.tel-aviv.gov.il](mailto:tamari_d@mail.tel-aviv.gov.il) טל' 0532509805

בברכת שנה טובה ובריאות שלמה,

ד"ר חוה פרידמן מר צבי יערי

פסיכולוגית ראשית יו"ר פורום פסיכודיאגנוסטיקה, הפרעות למידה וקשב

מנהלת אגף פסיכולוגיה ס. פסיכולוגית מחוזית מחוז מרכז

העתק: גב' עינב לוק

גב' דני ז'ורנו מנהלת אגף ל.ל וקשב

פסיכולוגים מחוזיים

גב' הילה חיון רכזת ארצית מלקויות ללמידה

רכזים מחוזיים פסיכודיאגנוסטיקה, ל,ל וקשב